Kyk uit vir dié kampeerders in ons wildtuine | Netwerk24
'N Herontmoeting met die Kalahari, ná jare. Hoe goed om weer witgatbome en kameeldorings te sien, die fladdervlerke van 'n spekvreter dop te hou; hoe mooi die rooi duine en blonde gras, en die lekkerte van verras word deur hoe vinnig die dag breek oor die vlaktes.
Oor die hemel se helder sterreweelde hier met donkermaan rep ek nie 'n woord van nie toe ek die Seoel-kind gelukwens met haar verjaardag. Want as daar nou een versugting is wat die buitelandse dogters gereeld opper, is dit om tog net weer sterre te kan sien.
Die dae glip verby; die watergate se name word 'n aftelrympie: Houmoed, Kameelsleep, Cubitje Quap . . . Verkneukeling om die mossies en versamelvoëls gade te slaan. Hulle swerm in, op en weg; aanhoudend. 'n Ritme byna onverstaanbaar in 'n taal wat ons mense nie beskore is nie.